بورکینا فاسونون قوزئیینده پیسیلا محلینده بیر کنده تشکیل اولونان سیلاح‌لی سالدیریدا ان آز 15 نفر اؤلدو.
یئرلی مطبوعات‌داکی خبرلره گؤره، 20 نفر اولدوق‌لاری گومان ائدیلن سیلاح‌لی بیر قروپ، دیبلوو کندینه سالدیری ائدیب.
کنددکی ماغازا‌لارین و واسطه‌لرین آتشه وئریلدیگی سالدیریدا ان آز 15 نفر اؤلدو.
چوخ سایدا اینسان دا یاخین‌لارداکی یاشاییش یئرلرینه قاچدی.
بورکینا فاسودا ترور تشکیلات‌لاری طرفین‌دن تشکیل اولونان سالدیری‌لاردا سون 4 ایلده ان آز 500 نفر اؤلدو.
داها اؤنجه اؤلکه‌نین قوزئیینده چوخالان سالدیری‌لار زامانلا توقو و بئنین سرحدی‌نین یئرلشدیگی شرق بؤلگه‌لرینه سوروشوب.
آرتان ترور حادثه‌لری سببی ایله بورکینا فاسونون قوزئی، ساحل بؤلگه‌سی ایله غرب و مرکزی بؤ‌لولرینده 1 ژانویه 2019دا فوق ا‌لعاده حال اعلان ائدیلمیشدی.
فوق ا‌لعاده وضعیت قراری، 13 منطقه‌دن عبارت اولان اؤلکه‌نین 7 بؤلگه‌سینده تطبیق اولونور.
